Instruks for NKF Klatreinstruktør inne

# Overordnet:

1. Ansvarlig instruktør skal sørge for at medinstruktører utfører oppgavene sikkerhetsmessig forsvarlig og i tråd med dette dokumentet.
2. Medinstruktør/praksisinstruktør har ansvar for å gjennomføre samme forberedelser som ansvarlig instruktør, pkt 1-4.

# Forberedelser:

1. Sørg for å være oppdatert på gyldige metoder og idrettens retningslinjer og bestemmelser, og annet relevant fagstoff
	* NKF metodesett: <https://klatring.no/sikkerhet/fagstoff/metodesettet/>
	* Idrettens verdiarbeid: <https://klatring.no/idrettens-verdiarbeid>
	* Verdibasert trenerskap: <https://www.idrettsforbundet.no/nif/trenerloypa/den-norske-treneren/>
2. Sett deg inn i kurset slik det er beskrevet i «Kursmal NKF Klatreinstruktør inne», herunder opptakskrav, rammer for kurset etc.
3. Gjør deg kjent med risikoanalysen for kurset og NKFs beredskapsplan.
4. Bekreft at anlegget som skal benyttes under kurset har godkjente klatrevegger og HMS-system.
5. Send ut informasjon til deltakerne i god tid med opplysninger om oppmøtetid, oppmøtested, hvilket utstyr som skal medbringes og relevant litteratur som deltakerne skal ha lest på forhånd. Informasjonen skal også inneholde momenter som deltakerne eventuelt skal forberede, samt en tentativ plan for de ulike dagene (Admin gjennomfører dette).

# Under kurset:

1. Finn en egnet undervisningsarena som passer de momentene som skal gjennomgås. Vis hensyn til andre klatrere.
2. Vær tidlig ute med å kartlegge gruppens nivå og forviss deg om at sikringshåndverket faktisk er på plass.
3. Praksisinstruktør kan ta/få selvstendig sikkerhetsansvar for enkeltdeltakere/taulag, men skal ikke ha ansvar for gruppen som helhet uten oppsyn av ansvarlig instruktør.
4. Vær positiv og representer NKF på en god måte under hele kurset. Bruk NKF klær med logo.

# Etterarbeid:

1. Send inn deltakerliste med hvem som bestod eller ikke til NKF adm.
2. Rapporter eventuelle ulykker/uønskede hendelser i Ulykkesdatabasen: <https://ulykkesdatabasen.no/>

# Vedlegg til denne instruksen:

1. Kursmal NKF Klatreinstruktør inne.
2. Risikoanalyse NKF Klatreinstruktør inne.
3. NKFs beredskapsplan